Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13183

2. Megjegyzés. - A megfelelő útmutató anyag a “C”- Melléklet 2.4 pontjában került megadásra. 3.1.5.1.6 Ajánlás. - Az ILS referencia pont magassága a rövid, 1 és 2 futópálya kódszámú precíziós megközelítési futópályáknál alkalmazott ILS I. Teljesítmény kategóriájú berendezéseknél 12 m (40 láb) kell, hogy legyen. Egy plusz 6 m-es (20 láb) nagyságrendű tűrés megengedett. 3.1.5.2 Rádiófrekvencia 3.1.5.2.1 A siklópályaadó berendezés a 328,6 MHz-től a 335,4 MHz-ig terjedő frekvenciasávban kell, hogy működjön. Ahol egy egyedüli rádiófrekvenciás vivőhullámot használnak, ott a frekvencia tűréshatára nem lépheti túl a 0,005 százalékot. Ahol két vivőhullámos siklópálya rendszert használnak, ott a frekvencia tűréshatára nem lépheti túl a 0,002 százalékot, és a vivőfrekvenciák által elfoglalt névleges sávnak a kijelölt frekvenciára szimmetrikusnak kell lennie. A vivők közötti frekvencia elkülönítés az alkalmazott összes tűréssel együtt nem lehet sem kevesebb 4 kHz-nél, sem több 32 kHznél. 2007/70/II. szám 3.1.5.2.2 A siklópálya-adó sugárzásának vízszintesen polarizáltnak kell lennie. 3.1.5.2.3 Az ILS III. Teljesítmény kategóriájú berendezések siklópálya-adó berendezése által kisugárzott jelek semmilyen olyan összetevőt nem tartalmazhatnak, amelyek 0,02 DDM csúcstól csúcsig értéknél nagyobb látszólagos siklópálya ingadozást eredményeznek a 0,01 Hz-től a 10 Hz-ig terjedő frekvenciasávban. 3.1.5.3 Fedésterület .1.5.3.1 A siklópálya-adó berendezésnek megfelelő jeleket kell biztosítani ahhoz, hogy azok lehetővé tegyék egy szabványos fedélzeti berendezés kielégítő működését az ILS siklópálya középvonalának mindkét oldalán elhelyezkedő 8 fokos oldalszögbeli szektoron belül legalább 18,5 km (10 tengeri mérföld) távolságig a vízszintes felett, felfelé 1,75 θ -ig és lefelé 0,45 θ -ig, vagy egy olyan alacsony szögig, mint lefelé a 0,30 θ , ha az a közzétett siklópálya befogási eljárás biztosításához szükséges. 3.1.5.3.2 Abból a célból, hogy a fenti 3.1.5.3.1 pontban a siklópálya-adó teljesítményére előírt fedés biztosítva legyen, ezen a fedésterületen belül a minimális térerősségnek 400 mikrovolt/méternek kell lenni (mínusz 95 dBW/m2). Az I. Teljesítmény kategóriájú berendezések siklópályájánál ezt a térerősséget lefelé, a küszöböt magába foglaló vízszintes sík feletti 30 m (100 láb) magasságig kell biztosítani. A II. és III. Teljesítmény kategóriájú berendezések siklópályáinál ezt a térerősséget lefelé, a küszöböt magába foglaló vízszintes sík feletti 15 m (50 láb) magasságig kell biztosítani.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes